钦定古今图书集成/理学汇编/经籍典/第089卷 > 《系辞说》前人
## 钦定古今图书集成/理学汇编/经籍典/第089卷 > 《系辞说》前人

“书不尽言，言不尽意。然自古圣贤之意，万古得以推
而求之者，岂非言之传欤？圣人之意所以存者，得非
书乎？然则书不尽言之烦而尽其要，言不尽意之委
曲而尽其理，谓书不尽言，言不尽意者，非深明之论
也。”予谓《系辞》非圣人之作，初若可骇。余为此论，迨今
二十五年矣，稍稍以余言为然也。六经之传，天地之
久，其为“二十五年”者，将无穷而不可以数计也。予之
言久当见信于人矣，何必汲汲较是非于一世哉！